**ROMÂNIA**

**JUDEŢUL SATU MARE**

**CONSILIUL JUDEŢEAN**

**Nr**.\_\_\_\_\_\_\_\_\_\_\_\_\_\_\_\_\_\_\_\_

**PROIECT DE HOTĂRÂRE**

**privind aprobarea proiectului ,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare” și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_, al președintelui Consiliului Județean Satu Mare, anexat prezentului proiect de hotărâre,

raportat la:

* prevederile Ghidului Solicitantului pentru Programul Sănătate 2021 – 2027, Apel de proiecte PS/325/PS\_P7/OP4/RSO4.5/PS\_P7\_RSO4.5\_A12 – Investiții în infrastructura publică a laboratoarelor de genetică și de anatomie patologică, pentru diagnosticul cancerului, în vederea tratamentului personalizat, în funcție de profilul tumoral identificat;
* Nota de fundamentare a Spitalului Județean de Urgență Satu Mare nr.12880/11.06.2024, înregistrată la Registratura Consiliului Județean Satu Mare cu nr.13098/12.06.2024;

ținând seama de prevederile Legii nr. 273/2006 privind finanțele publice locale, cu modificările și completările ulterioare,

luând în considerare prevederile art. 173 alin. (5) lit. c) precum și cele ale art. 182 alin. (4) cu trimitere la art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1** Se aprobă proiectul **,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare”,** în vederea finanțării acestuia în cadrul Programului Sănătate 2021 – 2027, Obiectiv specific. RSO4.5 - FEDR - RSO4.5 nr. apelului de proiecte PS/325/PS\_P7/OP4/RSO4.5/PS\_P7\_RSO4.5\_A12.

**Art.2** **(1)** Se aprobă bugetul total al proiectului **,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare”** în cuantum de **9.300.867,45 lei** (inclusiv TVA).

**(2)** Se aprobă cofinanțarea necesară proiectului **,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare”**, asigurată din bugetul de venituri și cheltuieli al Spitalului Județean de Urgență Satu Mare, în valoare de **186.017,34 lei** (inclusiv TVA).

**(3)** Sumele reprezentând cheltuielile neeligibile, neprevăzute și/sau conexe ce pot apărea pe durata implementării proiectului **,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare”**, se vor asigura din bugetul de venituri și cheltuieli al Spitalului Județean de Urgență Satu Mare.

**Art. 3.** Se vor asigura toate resursele financiare necesare implementării proiectului, în condițiile rambursării/ decontării ulterioare a cheltuielilor din instrumente structurale, inclusiv suportarea din bugetul de venituri și cheltuieli al Spitalului Județean de Urgență Satu Mare a corecțiilor ce pot fi identificate în procedura de verificare a achiziției.

**Art.4**. Sumele reprezentând cheltuieli de mentenanță și întreținere a proiectului **,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare”,** pe întreaga perioadă de durabilitate a acestuia, se vor suporta de către Spitalul Județean de Urgență Satu Mare.

**Art.5** Se împuternicește domnul dr. Szatmari Ludovic – Manager interimar al Spitalului Județean de Urgență Satu Mare, să semneze toate documentele aferente depunerii proiectului **,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare”** precum și contractul de finanțare.

**Art.6** Cu ducerea la îndeplinire a prezentei se încredințează domnul dr. Szatmari Ludovic – Manager interimar al Spitalului Județean de Urgență Satu Mare, Direcția dezvoltare regională și Direcția economică din cadrul aparatului de specialitate al Consiliului Județean Satu Mare precum și Spitalul Județean de Urgență Satu Mare.

**Art.7** Prezenta hotărâre se comunică domnului dr. Szatmari Ludovic – Manager interimar al Spitalului Județean de Urgență Satu Mare, Direcției dezvoltare regională și Direcției economice din cadrul aparatului de specialitate al Consiliului Județean Satu Mare, precum și Spitalului Județean de Urgență Satu Mare.

**Satu Mare, \_\_\_\_\_\_\_\_\_\_\_\_\_\_ 2024**

**INIŢIATOR: AVIZEAZĂ:**

**PREŞEDINTE, SECRETAR GENERAL AL JUDEŢULUI,**

**Pataki Csaba Crasnai Mihaela Elena Ana**

Red./Tehn. T.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea proiectului ,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare” și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027**

Spitalul Județean de Urgentă Satu Mare a identificat linia de finanțare disponibilă în cadrul *Programului* *Sănătate 2021 – 2027, Apel de proiecte PS/325/PS\_P7/OP4/RSO4.5/PS\_P7\_RSO4.5\_A12 – Investiții în infrastructura publică a laboratoarelor de genetică și de anatomie patologică, pentru diagnosticul cancerului, în vederea tratamentului personalizat, în funcție de profilul tumoral identificat*, care răspunde perfect nevoilor de dotare a Serviciului anatomie patologică din cadrul Spitalului Județean de Urgență Satu Mare.

Necesitatea ca echipamentele dintr-un laborator de anatomie patologică să lucreze împreună este justificată de beneficiile majore în ceea ce privește eficiența operațională, acuratețea și consistența rezultatelor, securitatea datelor, calitatea analizelor, suportul pentru cercetare și dezvoltare, securitatea personalului și economiile de costuri. Integrarea și colaborarea echipamentelor contribuie la creșterea performanței și calității serviciilor oferite de laborator, facilitând diagnostice mai precise și tratamente personalizate pentru pacienți.

Astfel, prin implementarea proiectului **,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare”**, Laboratorul de Anatomie Patologică din cadrul Spitalului Județean de Urgentă Satu Mare va oferi servicii de diagnostic histopatologic pentru o varietate de afecțiuni medicale, cel mai frecvent din următoarele specialități: dermatologie, ginecologie, urologie, hematologie, nefrologie, oftalmologie, chirurgie generală, chirurgie oncologică, chirurgie toracică și fetală.

Valoarea totală a proiectului **,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare”**, este în cuantum de **9.300.867,45 lei** (inclusiv TVA).

Contribuția proprie a Spitalului Județean de Urgență Satu Mare este de **186.017,34 lei** reprezentând **2 %** din valoarea eligibilă a proiectului.

Având în vedere cele de mai sus,

în temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, modificările și completările ulterioare,

**INIŢIEZ:**

**Proiectul de hotărâre privind aprobarea proiectului ,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare” și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027**

**INIŢIATOR:**

**PREŞEDINTE,**

**Pataki Csaba**

Red./Tehn. T.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea proiectului ,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare” și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027**

Spitalul Județean de Urgență Satu Mare este unitatea spitalicească cea mai mare la nivelul Județului Satu Mare, singura unitate complexă care tratează pacienți în domenii multiple. În cadrul spitalului funcționează Serviciul de Anatomie Patologică.

Activitatea Departamentului de Anatomie-patologică acoperă analize de probe de țesut prelevat prin endoscopie, biopsie sau în timpul unei operații, precum și analize de probe citologice, pentru screening sau diagnostic, cum este testul frotiului cervical în screening-ul cancerului de col uterin. Laboratorul de anatomie patologică este un pilon central în diagnosticarea și tratamentul bolilor, având un impact direct asupra sănătății pacienților și asupra îmbunătățirii continue a practicilor medicale.

Pentru a putea efectua întreaga gama de analize necesare, dotarea Laboratorul de Anatomie Patologică trebuie sa conțină echipamente de ultimă generație, conforme cu reglementările în vigoare, acesta urmând a fi acreditat RENAR conform standardului SR EN ISO 15189:2013 în urma unor scheme de control extern al calității.

În vederea dotării Laboratorului de Anatomie Patologică cu aparatură performantă pentru a răspunde cerințelor mai sus enumerate, Spitalul Județean de Urgentă Satu Mare a identificat linia de finanțare disponibilă în cadrul *Programului Sănătate 2021 – 2027, Apel de proiecte PS/325/PS\_P7/OP4/RSO4.5/PS\_P7\_RSO4.5\_A12 – Investiții în infrastructura publică a laboratoarelor de genetică și de anatomie patologică, pentru diagnosticul cancerului, în vederea tratamentului personalizat, în funcție de profilul tumoral identificat*, care răspunde perfect nevoilor de dotare a Serviciului anatomie patologică din cadrul Spitalului Județean de Urgență Satu Mare.

În cadrul proiectului vor fi achiziționate următoarele:

* Aparat automat de montare lamele pe lame
* Microscoape pentru anatomie patologica cu camera monitor
* Scanner digital de lame cu magazie 100 lame
* Server pentru stocare date
* Sistem automat de colorare IHC
* Sistem secvențiere cu accesorii conexe
* Linie citologie lichida
* Procesator de țesuturi de mare viteza
* Colorator automat
* Imprimanta casete histologice
* Sistem all-in-one

Astfel, prin implementarea proiectului Laboratorul de Anatomie Patologică din cadrul Spitalului Județean de Urgentă Satu Mare va oferi servicii de diagnostic histopatologic pentru o varietate de afecțiuni medicale, cel mai frecvent din următoarele specialități: dermatologie, ginecologie, urologie, hematologie, nefrologie, oftalmologie, chirurgie generală, chirurgie oncologică, chirurgie toracică și fetală.

Valoarea totală a proiectului **,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare”**, este în cuantum de **9.300.867,45 lei** (inclusiv TVA).

Contribuția proprie a Spitalului Județean de Urgenta Satu Mare” este de **186.017,34 lei** reprezentând **2 %** din valoarea eligibilă a proiectului.

Având în vedere cele de mai sus,

în temeiul prevederilor art. 182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare,

considerăm oportună și legală adoptarea **proiectului de hotărâre** **privind aprobarea proiectului ,,Investiții în infrastructura publică a laboratorului de anatomie patologică din cadrul Spitalului Județean de Urgență Satu Mare” și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027.**

**Director executiv, Șef serviciu/Managementul proiectelor,**

**Ştern Felicia Cristina Barta Bianca Melania**

**Vizat juridic,**

**cons. jr. Tănase Loredana Roxana**

Red./Tehn. T.L.R./Exemplare 5